Z A P I S N I K

Sa 7. sjednice Upravnog vijeća Dječjeg vrtića „Komiža“

Pedagoška godina 2025/2026
Održana: u  srijedu, 24. lipnja 2026. godine u 17:30 
Prisutni: -    Nikola Lojdl – predsjednik

· Vladimir Vujičić – član

· Tina Vučemilo – član 
Hajdi Klarić – član (zamjenica predsjednika) i Bojana Kuliš Bubalo su unaprijed opravdale izostanak.
Ostali prisutni: ravnateljica Ana Žitko i zapisničarka Ivana Brajković

Konstatira se da su prisutni potrebni članovi za donošenje pravovaljanih odluka.
Predložen je slijedeći
 DNEVNI RED:
1. Usvajanje zapisnika sa 6. sjednice

2. Razmatranje pristiglih zamolbi za radno mjesto odgojitelja/ice na određeno puno radno vrijeme

3. Odluka o raspisivanju natječaja za radno mjesto Pomoćnika za djecu s teškoćama u razvoju na određeno, nepuno radno vrijeme (20 sati tjedno)

4. Izvještaj ravnateljice o suradnji s Hrvatskim zavodom za socijalni rad

5. Ljetna organizacija rada 

6. I Izmjene i dopune financijskog plana  DV “Komiža“ za 2026.g s projekcijama

7. Razno

Materijali za sjednicu su dostavljeni članovima putem e-maila.

Predsjednik Nikola Lojdl predlaže dopunu Dnevnog reda nakon uvodnog obrazloženja točke koju predlaže dodati kao dopunu – 2. Odluka o redovitom provođenju anonimne ankete o zadovoljstvu kolektiva radom ravnateljice 
ZAKLJUČAK: Predložena dopuna se  jednoglasno prihvaća te se donosi slijedeći dopunjeni DNEVNI RED:
1. Usvajanje zapisnika sa 6. sjednice
2. Odluka o redovitom provođenju anonimne ankete o zadovoljstvu kolektiva radom ravnateljice 
3. Razmatranje pristiglih zamolbi za radno mjesto odgojitelja/ice na određeno puno radno vrijeme

4. Odluka o raspisivanju natječaja za radno mjesto Pomoćnika za djecu s teškoćama u razvoju na određeno, nepuno radno vrijeme (20 sati tjedno)

5. Izvještaj ravnateljice o suradnji s Hrvatskim zavodom za socijalni rad

6. Ljetna organizacija rada 

7. I Izmjene i dopune financijskog plana  DV “Komiža“ za 2026.g s projekcijama

8. Razno

Ad.1. Na Zapisnik sa 6.  koji je poslan sa Pozivom nije bilo primjedbi.
ZAKLJUČAK: Jednoglasno se  usvaja te se ovjerava Zapisnik sa 6. sjednice

Ad.2. Predsjednik Upravnog vijeća Nikola Lojdl ukratko obrazlaže potrebu uvođenja ankete. Svrha je poboljšanje organizacijske klime i njena primjena može poslužiti kao indikator o tome kakva je atmosfera u ustanovi. Anketa se može provoditi dva puta godišnje ili svakih 6 mjeseci, a o samim detaljima provedbe dogovorit će se naknadno.
ZAKLJUČAK: Jednoglasno se prihvaća i donosi Odluka o redovitom provođenju anonimne ankete o zadovoljstvu kolektiva radom ravnateljice
Ad.3. Ravnateljica Ana Žitko izvještava da je pristigla samo jedna omotnica sa Zamolbom i dokumentacijom Kandidatkinja: GORANA ILIBAŠIĆ, sveučilišna magistra pedagogije i sveučilišna magistra edukacije talijanskog jezika i književnosti
Zamolba je pravovremena i kompletna- sadrži svu traženu dokumentaciju ali kandidatkinja nema traženu stručnu spremu potrebno za radno mjesto odgojitelja.  Obzirom da je predmetna zamolba ujedno i jedina pristigla zamolba ravnateljica predlaže donošenje Odluke o zapošljavanju  na određeno do 5 mjeseci sukladno odredbama čl 26. st 5. i 6. Zakona o predškolskom odgoju.
ZAKLJUČAK: Jednoglasno se prihvaća i donosi Odluka o izboru i zapošljavanju za  radno mjesto odgojitelj/ica na određeno puno radno vrijeme (do 5 mjeseci), zamjena
Ad.4. Ravnateljica izvještava da je osnivač dao suglasnost na Odluku o zapošljavanju  Pomoćnika za dijete sa teškoćama u razvoju na 0,5 radnog vremena i u sljedećoj predškolskoj 2026/2027 te se  treba raspisati natječaj za zapošljavanje te predlaže donošenje Odluke o raspisivanju natječaja
ZAKLJUČAK: Jednoglasno se prihvaća prijedlog Odluke o raspisivanju natječaja za zapošljavanju Pomoćnika za djecu sa teškoćama u razvoju ili stručnog komunikacijskog posrednika na određeno nepuno radno vrijeme 0,5 (20 sati tjedno)
Ad.5. Ravnateljica izvijestila članove da je zatražila  od Hrvatskog zavoda za socijalni rad informacije  ali da povratno nije dobila nikakav odgovor.
Ad.6. Ravnateljica iznosi problem vezano za Ljetnu organizaciju rada odnosno broj djece koja su prijavljena za dežurstvo u srpnju i kolovozu, korištenje godišnjih odmora djelatnika te bolovanja.
Predsjednik  smatra da zbog sezonskih poslova bi trebalo optimizirati ljetni rad vrtića te izbjeći skraćivanje radnog vremena vrtića. Ravnateljica iznosi da je praksa korištenje većeg djela godišnjih odmora za vrijeme ljetnog dežurstva kad se ne provodi redovni program rada po grupama nego samo dežurstvo.
ZAKLJUČAK: Predlaže ravnateljici donošenje novog Rasporeda godišnjih odmora radi bolje organizacije rada vrtića u sezoni (srpanj/kolovoz) 2026.
Ad.7. Računovodstvena radnica Ivana Brajković je izvijestila da je Prijedlog I Izmjena i dopuna DV Komiža u potpunosti prihvaćen i usvojen I izmjenama i dopunama Proračuna Grada Komiže za 2026.g Obrazloženje s tablicom izmjena je dostavljeno s materijalima za sjednicu.
ZAKLJUČAK: Jednoglasno se prihvaća i donosi I Izmjene  i dopune financijskog plana DV Komiža za 2026 s projekcijama

Ad.8. Pod točkom razno članovi su postavili ravnateljici pitanja 

Vezano za dodatni rad djelatnika traže se Pisane obavijesti o dodatni radu matičnom poslodavcu te ističu da  iako više nije potrebna suglasnost prije početka rada se treba dostaviti pisana obavijest matičnom poslodavcu koji može sukladno zakonskim odredbama tražiti prestanak dodatnog rada ako za to postoje objektivne okolnosti.
Član Vladimir Vujičić je zatražio od ravnateljice uvid u njen ugovor o dodatnom radu.

Vezano za nedostavljanje tražene dokumentacije za dijete traži se od ravnateljice da se što hitnije obrati nadležnim službama za socijalni rad.

Vezano za necijepljene polaznike ravnateljica odgovara da je pohađanje moguće samo za djecu koja imaju potvrdu pedijatra o odgodi cijepljenja zbog kontraindikacija.

Vezano za rad kolegice odgojiteljice A. B. na koji ravnateljica ima primjedbe  Predsjednik traži Izvještaj ravnateljice o radu odgojiteljice A. B. kao i Izvještaj Odgojiteljskog vijeća da se očituje o radu kolegice A. B.

Vezano za sjednice odgojiteljskog vijeća Predsjednik pita jesu li redovne, na što je odgovoreno da se trude da budu.

Predsjednik predlaže da se i zapisnici sjednica i sastanaka Odgojiteljskih vijeća objavljuju na mrežnim stranicama Vrtića.
Sjednica je završila u 19:10
Zapisničarka:                                                            
        Predsjednik Upravnog vijeća:                                               

     Ivana Brajković
                                                                  Nikola Lojdl

